Προσδοκίες και αυτοεκπληρούμενη προφητεία στην εκπαίδευση
Creators: name: Κρυωνά, Νεφέλη Κρέωντα
Publisher: name: Aristotle University of Thessaloniki
Year: 2022
Subjects: Προσδοκίες
Αυτοεκπληρούμενη προφητεία
Φαινόμενο Πυγμαλίων
Expectations
Self-fulfilling prophecy
Pygmalion effect

description: Το φαινόμενο της αυτοεκπληρούμενης προφητείας αποτελεί έναν σημαντικό παράγοντα επιτυχίας της εκπαιδευτικής διαδικασίας. Η σημασία του αναγνωρίστηκε πρώτα από τους Thomas και Thomas σαν ένα γενικό φαινόμενο με επιπτώσεις σε πολλούς τομείς της ανθρώπινης δραστηριότητας. Αργότερα συνδέθηκε και ειδικά με την εκπαιδευτική διαδικασία από τους Rosenthal και Jacobson, όπου και αναδείχθηκε η σπουδαιότητά του στα πλαίσια της εκπαίδευσης. Στο φαινόμενο της αυτοεκπληρούμενης προφητείας στην εκπαίδευση, καθοριστικό ρόλο καταλαμβάνουν οι προσδοκίες των εκπαιδευτικών προς τους μαθητές/τριες. Η επικοινωνία των προσδοκιών, η «κατεύθυνση» τους, καθώς και οι παράγοντες που διαφοροποιούν τις προσδοκίες μεταξύ των μαθητών/τριών μιας τάξης συμβάλλουν, θετικά ή αρνητικά, στις επιπτώσεις του φαινομένου σε κάθε μαθητή/τρια. Όλες αυτές οι συσχετίσεις διερευνώνται μέσα από την διεθνή και ελληνική βιβλιογραφία πάνω στο θέμα. Στη συνέχεια, παρουσιάζονται τα αποτελέσματα μιας έρευνας που έγινε για τη σφυγμομέτρηση των προσδοκιών Ελλήνων εκπαιδευτικών. Μια τέτοια έρευνα κρίθηκε απαραίτητη μιας και η ελληνική βιβλιογραφία πάνω στο θέμα είναι περιορισμένη, και η πρόσφατη μαζική χρήση της τηλεκπαίδευσης ήρθε με ένα νέο «πακέτο» προσδοκιών από τους εκπαιδευτικούς προς τους μαθητές/τριες. Τα αποτελέσματα υποδεικνύουν ότι δύο στους τρεις Έλληνες εκπαιδευτικούς έχουν γνώση του φαινομένου της αυτοεκπληρούμενης προφητείας. Μάλιστα, δεν φαίνεται να υπάρχει κάποια συστηματική προδιάθεση των εκπαιδευτικών αναφορικά με τις προσδοκίες τους από τους μαθητές/τριες. Τα αποτελέσματα αυτά σε καμία περίπτωση δεν είναι κατηγορηματικά, και αποτελούν μια πρώτη προσπάθεια για τη διερεύνηση του φαινομένου της αυτοεκπληρούμενης προφητείας στο γίγνεσθαι του ελληνικού εκπαιδευτικού συστήματος. Ένας από τους στόχους της εργασίας αυτής είναι να ανοίξει τον δρόμο για μετέπειτα έρευνα πάνω στο συγκεκριμένο θέμα.
description: The self-fulfilling prophecy effect constitutes an important factor of successful education. Its importance was firstly recognized by Thomas and Thomas, and it was conceived as a ubiquitous phenomenon governing every aspect of human activity. Later, Rosenthal και Jacobson connected it with the education process. In the same study, they demonstrated the importance it can have to the overall education procedure. A detrimental factor of the education aspect of the self-fulfilling prophecy phenomenon is the expectations of the teachers from their students. Communication of those expectations, their direction, as well as the factors that variate these expectations amongst the students of the same class, influence, positively or negatively, the effects of the phenomenon on each student. These correlations are investigated through a review of the global and Greek literature on that topic. Then, the results of a survey, which investigates the expectations of Greek teachers from their students, are presented. Research like that is necessary since the existing Greek literature on the topic is scarce. In addition to that, the recent emergence of tele-education was accompanied by a new set of expectations of the teachers to the students. An important conclusion of the survey is that two out of three Greek teachers are fully aware of the self-fulfilling prophecy phenomenon. Moreover, the general trend is that the teachers have no prior biases and expectations from their students. These results are preliminary, and they comprise a first attempt for the systematical research of the self-fulfilling prophecy in the Greek educational system. Goal of this work is to pave the path for future investigations on the topic.